CELEX: C2006/086/28
Language: da
Date: 2006-04-08 00:00:00
Title: Sag C-70/06: Sag anlagt den  7. februar 2006  af Kommissionen for De Europæiske Fællesskaber mod Den Portugisiske Republik

8.4.2006   
            
            
               DA
            
            
               Den Europæiske Unions Tidende
            
            
               C 86/15
            
         Sag anlagt den 7. februar 2006 af Kommissionen for De Europæiske Fællesskaber mod Den Portugisiske Republik
   (Sag C-70/06)
   (2006/C 86/28)
   Processprog: portugisisk
   Ved De Europæiske Fællesskabers Domstol er der den 7. februar 2006 anlagt sag mod Den Portugisiske Republik af Kommissionen for De Europæiske Fællesskaber ved Xavier Lewis og António Caeiros, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1)
            
            
               Det fastslås, at Den Portugisiske Republik har tilsidesat sine forpligtelser i henhold til artikel 228, stk. 1, EF, idet Den Portugisiske Republik ikke har truffet de foranstaltninger, som er nødvendige til opfyldelse af De Europæiske Fællesskabers Domstols dom af den 14. oktober 2004 i sag C-275/03, Kommissionen mod Portugal, angående gennemførelsen af Rådets direktiv 89/665/EØF (1) af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter.
            
         
               2)
            
            
               Den Portugisiske Republik tilpligtes til Kommissionen, på den i artikel 9 i Rådets forordning (EF, Euratom) nr. 1150/2000 (2) nævnte konto for De Europæiske Fællesskabers »egne indtægter«, at indbetale en tvangsbøde på 21 450 EUR for hver dags forsinkelse med gennemførelsen af de fornødne foranstaltninger til opfyldelse af dommen i sag C-275/03, regnet fra afsigelsen af dommen i den foreliggende sag indtil den dag, hvor dommen i sag C-275/03 er opfyldt.
            
         
               3)
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Ifølge Kommissionen udgør det af den portugisiske regering for det portugisiske parlament fremsatte lovforslag vedrørende statens og offentlige institutioners erstatningsansvar uden for kontrakt ikke en tilstrækkelig foranstaltning til at opfylde Domstolens dom af 14. oktober 2004 i sag C-275/03, ligesom Den Portugisiske Republik indtil nu ikke har givet meddelelse til Kommissionen om andre foranstaltninger til dommens opfyldelse, hvorfor det er Kommissionens opfattelse, at Den Portugisiske Republik har tilsidesat sine forpligtelser i henhold til artikel 228, stk. 1, EF.
   
      (1)  EFT L 395, s. 33.
   
      (2)  Af 22.5.2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1).